Manók

A manók (noák) titokzatos lények, a világtól elbújva élnek gombafalvaikban vagy erdejeikben, távol az ember településektől, ezért sokan még most is mesének tartják létezésüket. Bár a külvilágról kevés hírük van, a Szellemvilággal való jó kapcsolatuk közismert, melyen keresztül olyan dolgokat érhetnek el, amikre más nép nem képes.

Külső
A manók vékony és alacsony lények, a felnőttek átlagmagassága 120 cm körül szokott lenni. Bőrszínük népcsoportjuk és élőhelyük szerint változó, lehet lilás, kékes, zöldes, bordós, sárgás is. Jellegzetes ismertetőjelük nagy sötét szemük és oldalra álló hosszú fülük, mellyel messziről meghallják, ha esetleg idegen betolakodó közeledik.

Belső
A noák Nawana legbékésebb lényei közé tartoznak, talán ennek is köszönhetik hosszú életidejüket. Vidámak, de közben filozófikusak, minden nap hosszú órákat töltenek meditálással, hogy szellemük friss és erős maradjon.